hu hu en hu hu hu hu hu en hu hu hu hu hu en hu hu en id et hu hu hu hu hu hu hu en hu en hu hu hu hu en en hu hu hu en hu hu hu hu hu en hu hu hu hu hu hu hu hu hu hu hu hu hu hu en hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu pt
Magyar Íj Alapítvány - Védjegyszabályzat
az alapító és a kuratórium
A Magyar Íj Alapítvány kuratóriuma két, hivatalosan lajstromozott védjegyet hozott létre abból a célból, hogy a IX-XI. századi magyar íj paramétereinek megfelelő íjak felismerését, azonosítását, népszerűsítését és elterjedését elősegítse. A védjegyek használati jogának elnyerésére, alkalmazására, használatuk ellenőrzésére, szükség esetén felfüggesztésére vagy visszavonására a kuratórium jelen szabályzatot alkotja.
A Magyar Íj Alapítvány (továbbiakban: Alapítvány) célja, hogy védjegyeivel felhívja a fogyasztók figyelmét a Hungarikumként nyilvántartott IX-XI. századi magyar íj paramétereinek megfelelő szarus-inas íjakra, és ugyanezen méreteknek megfelelő nem szarus-inas (modern anyagokat is tartalmazó) íjakra.
A védjegyek, az azt viselő íjak történelmi hűségét illetve megjelenésük hitelességét igazolják, ugyakkor nem szavatolják az íjak minőségét, használhatóságát és biztonságát, melyekért az Alalpítvány sem felelősséget, sem garanciát nem vállal.
A védjegy elnevezése: MAGYAR ÍJ
A védjegy megjelenése: lásd jobbra
A védjegy típusa: színes-ábrás
A védjegy lajstomszáma: M 16 04077
A védjegy elnevezése: MAGYAR FORMÁJÚ ÍJ
A védjegy megjelenése: lásd jobbra
A védjegy típusa: színes-ábrás
A védjegy lajstomszáma: M 16 04078
A védjegyoltalom köre a Nizzai Osztályozási Rendszer szerint:
35. osztály: kis- és nagykereskedelem, reklám, marketing
III. A védjegyhasználatra jogosultak köre
A MAGYAR ÍJ vagy MAGYAR FORMÁJÚ ÍJ védjegyet azok az íjkészítők illetve tulajdonsok, valamint íjforgalmazók és versenyszervezők használhatják, akik önként vállalják jelen Védjegyszabályzataban meghatározott feltételek teljesítését és betartását, valamint aláírják a rájuk vonatkozó védjegyhasználati szerződést.
Az Alapítvány által szerződéssel és feltételekkel átadott védjegyhasználati jog nem kizárólagos, azt a szerződésben megnevezett Védjegyhasználó más személyeknek semmilyen formában és mértékben nem adhatja tovább.
IV. A védjegyhasznlati jog elnyerésének feltételei
Íjkészítő akkor szerez jogosultságot védjegyhasználati szerződés aláírására, ha az általa készített íjjal résztvesz az Alapítvány zsűrizésén, és ott pozitív elbírálás esetén zsűriszámot kap. (A zsűrizés rendje itt olvasható.)
Íj tulajdonosa akkor szerez jogosultságot védjegyhasználati szerződés aláírására, ha - a Zsűrizés Rendjében meghatározott feltételek esetén - saját tulajdonú íjával résztvesz az Alapítvány zsűrizésén, és ott zsűriszámot kap.
Íjforgalmazó akkor szerez jogosultságot védjegyhasználati szerződés aláírására, ha vállalja, hogy védjeggyel rendelkező íjakat üzlethelyiségének megkülönböztetett helyén állítja ki (külön a MAGYAR ÍJakat, külön a MAGYAR FORMÁJÚ ÍJakat), valamint a forgalmazás helyét (az üzlethelyiséget) és az íjak kiállításának módját az Alapítvány kuratóriuma megfelelőnek ítéli.
Versenyszervező akkor szerez jogosultságot védjegyhasználati szerződés aláírására, ha a vállalja, hogy az átala szervezett íjászversenyeken önálló kategóriába sorolja és értékeli mind a MAGYAR ÍJ, mind a MAGYAR FORMÁJÚ ÍJ védjeggyel rendelkező íjjal résztvevőket.
V. A védjegyhasználati jog időtartama
MAGYAR ÍJ vagy egyedi MAGYAR FORMÁJÚ ÍJ védjegyhasználati joga egy konkrét íjhoz kötődik, a zsűrizés napjától az íj élettartamáig érvényes.
MAGYAR FORMÁJÚ ÍJgarnitúra védjegyhasználati joga a szerződés aláírásától számított öt (5) évig érvényes. Amennyiben a határidő lejártát megelőző utolsó zsűrizésen a garnitúra pozitív elbíráslást kap, a szerződés újabb öt évvel meghosszabbodik.
Íjforgalmazó által elnyert védjegyhasználati jog a szerződés aláírásától számított három (3) évig érvényes.
Versenyszervező által elnyert védjegyhasználati jog a IV. 4. pontban meghatározott feltételek fennállásáig érvényes.
VI. A védjegyhasználati jog díja
Zsűriszámmal rendelkező íjak és garnitúrák védjegyhasználati díja 0 Ft. (Lásd még zsűrizés díja.)
Íjforgalmazó által elnyert védjegyhasználati jog díja védjegyenként és üzletenként 20,000 Ft.
Versenyszervező által elnyert védjegyhasználati jog díja 0 Ft.
VII. A védjegy megjelenése
A védjegyet az Alapítvánnyal egyeztetett módon szabad megjeleníteni.
VIII. Nyilvántartás és nyilvánosság
Az Alapítvány nyilvántartja és közzéteszi a védjegyhasználati szerződést aláírók adatait. (Lásd még: A zsűrizés rendje.)
Az Alapítvány, a védjegyhasználati szerződést aláíró íjforgalmazókról és versenyszervezőkről az alábbiakat tartja nyilván.
üzlet / szervezet neve
üzlet / szervezet címe
a védjegyhasználati jogosultsággal kapcsolatos információk.
Az 1. és 2. pontban leírt információkat az Alapítvány honlapján bárki számára elérhetővé teszi. Ennek elfogadása a szerződés megkötésének előfeltétele.
IX. A védjegyhasználat ellenőrzése
Az Alapítvány a védjegyhasználati szerződés időtartama alatt bármikor, szúrópróba-szerűen ellenőrizheti a védjegy alkalmazásának megfelelőségét.
Amennyiben egy védjegyhasználó tudomást szerez arról, hogy bármelyik védjegyet harmadik személy jogosulatlanul használja, haladéktalanul köteles értesíteni az Alapítványt.
A védjegyek kizárólag az Alapítvánnyal kötött szerződés birtokában, annak érvényességi ideje alatt használhatók.
Abban az esetben, ha érvényes szerződéssel rendelkező védjegyhasználó a védjegyet nem megfelelően vagy méltatlan környezetben használja, és ezzel felszólítás ellenére sem hagy fel, az alapítvány jogosult egyoldalúan, azonnali hatállyal szerződést bontani.
Ha bárki, bárhol, bármikor jogtalanul használja az Alapítvány bármelyik védjegyét, az Alapítvány felszólítja a bitorlót a cselekmény megszüntetésére. A felszólítást követő hét (7) napon túl fennálló jogbitorlás esetén a jogbitorló, cselekményenként, a felszólítástól számított minden megkezdett hónap után 300,000.- azaz háromszázezer forint kötbért köteles fizetni az Alapítványnak.
Amennyiben a jogbitorló a felszólítás ellenre sem hagy fel a védjegy használatával, az Alapítvány jogorvoslati és kártérítési kérelemmel fordul az illetékes igazságszolgáltatási szervhez.